Diari Oficial de la Generalitat Valenciana


Sumari del DOGV 8542, del 07-05-2019 (2019/4576)

ACORD de 26 d'abril de 2019, del Consell, pel qual s'autoritza a adquirir compromisos de despesa en les anualitats de 2020 a 2029, a càrrec del capítol 8 «Actius financers» del programa 513.10, Infraestructures públiques, derivats de l'addenda al Conveni de 7 de maig de 2003, entre el Ministeri de Foment, la Generalitat Valenciana, l'Ajuntament d'Alacant, Red Nacional de Ferrocarriles Españoles (RENFE) i l'Ens Públic Gestor d'Infraestructures Ferroviàries (GIF) per a la remodelació de la xarxa arterial ferroviària de la ciutat d'Alacant (VL 08.001/19-010).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4576


Data del document
:   26-04-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 d'abril de 2019, del Consell, pel qual s'autoritza a adquirir compromisos de despesa en les anualitats de 2020 a 2029, a càrrec del capítol 8 «Actius financers» del programa 513.10, Infraestructures públiques, derivats de l'addenda al Conveni de 7 de maig de 2003, entre el Ministeri de Foment, la Generalitat Valenciana, l'Ajuntament d'Alacant, Red Nacional de Ferrocarriles Españoles (RENFE) i l'Ens Públic Gestor d'Infraestructures Ferroviàries (GIF) per a la remodelació de la xarxa arterial ferroviària de la ciutat d'Alacant (VL 08.001/19-010). [2019/4576]  
El 7 de maig de 2003 es va subscriure un conveni entre el Ministeri de Foment, la Generalitat Valenciana, l'Ajuntament d'Alacant, RENFE i l'Ens Públic GIF, per a la remodelació de la xarxa arterial ferroviària de la ciutat d'Alacant, en el qual es va acordar per les administracions signants, la creació d'una societat participada pel grup Foment (llavors Ministeri, RENFE i GIF) amb un 50 %, la Generalitat Valenciana amb un 25 % i l'Ajuntament d'Alacant amb un 25 %. El seu objectiu fonamental és gestionar el desenvolupament urbanístic i executar les obres d'infraestructura urbana corresponents als terrenys alliberats en aqueix entorn.  
A aquest efecte el 22 de maig de 2003 es va constituir la mercantil Alta Velocitat Alacant Node de Transports SA: (AVANT). En l'actualitat els accionistes són ADIF ?Alta velocitat (30 %), ADIF (7,5 %), Renfe operadora (12,50 %), la Generalitat (25 %) i l'Ajuntament d'Alacant (25 %).  
En no haver-se aconseguit tots els objectius previstos en el conveni quant a les obres i actuacions a escometre a la ciutat, i mantindre's vigent la necessitat de desenvolupar la plena integració de l'operació ferroviària en aquest àmbit, després de l'anàlisi i quantificació de les actuacions pendents d'executar, s'ha considerat necessari actualitzar els termes de la cooperació amb el Ministeri de Foment, les seues entitats públiques i amb l'Ajuntament d'Alacant, i subscriure una addenda modificativa al conveni que respon a les finalitats següents:  
  
- Plasmar els compromisos dels socis de la societat AVANT per a donar continuïtat a l'activitat social mitjançant el desenvolupament d'un pla financer amb aportacions, mitjançant préstecs participatius o altres fórmules d'aportació que s'acorden, per a l'execució de les actuacions urbanístiques necessàries per a la venda de terrenys titularitat de les EPE ADIF I ADIF Alta velocitat.  
- Establir les noves condicions i termes que hauran de regir els compromisos econòmics acordats per les parts per a la consecució dels objectius pactats, i establir un nou calendari de les actuacions mitjançant un Pla d'actuació 2019-2029.  
Les actuacions pendents d'escometre fins a l'any 2029, incloses les despeses operatives de la societat AVANT i els interessos pels préstecs, es quantifiquen en 99.004.391 euros que hauran d'aportar els accionistes d'acord amb el seu percentatge de participació en el capital social. Descomptats els imports aportats pels socis en 2017 i 2018, les aportacions pendents de desemborsar en el període 2019 a 2029 ascendeixen a 22.878.970 euros, dels quals 33.293.006 corresponen a la Generalitat.  
  
Aquesta aportació es realitzarà a càrrec del capítol 8 «Actius financers» i al projecte que es consigne a aquest efecte en l'annex d'operacions financeres del programa 513.10, «Infraestructures públiques», en els anys 2020 i següents.  
L'aportació de la Generalitat que ascendeix a un total de 89.655.831 euros, es realitzarà a càrrec del capítol 8 i el projecte que a aquest efecte es consigne en l'annex d'operacions financeres del programa 513.10, «Infraestructures públiques», en els anys 2020 i següents.  
  
Considerant els compromisos i l'abast temporal d'aquesta addenda i que el pressupost inicial per a 2019 no inclou consignació per a aquesta actuació, atenent el que es disposa en l'article 40, apartats 1, 2 i 4 de la Llei 1/2015, de 6 de febrer, de la Generalitat, d'hisenda pública, del sector públic instrumental i subvencions, correspon al Consell autoritzar l'adquisició dels compromisos en exercicis posteriors que es deriven de la modificació al conveni vigent, que alhora requereix incrementar tant el límit quantitatiu com el nombre d'anualitats que estableix l'apartat 3 d'aquest mateix article.  
A aquest efecte, i en virtut del que es preveu en l'article 40 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió de 26 d'abril de 2019,  
  
ACORDA  
  
Primer  
Autoritzar, de conformitat amb el que es preveu en l'article 40.1 de la Llei 1/2015, l'adquisició dels compromisos de despesa pluriennal, que es deriven de la subscripció de l'addenda modificativa del conveni de 7 de maig de 2003 per a la remodelació de la xarxa arterial ferroviària de la ciutat d'Alacant, a càrrec del capítol 8 i el projecte que es consigne a aquest efecte en l'annex d'operacions financeres del programa 513.10, «Infraestructures públiques».  
  
Segon  
Els compromisos s'hauran d'ajustar a les anualitats previstes en el pla d'aportacions que s'estableix en l'addenda al conveni, segons es detalla a continuació i, en conseqüència, s'autoritza superar els límits, tant quantitatius com del nombre d'anualitats, que estableix l'apartat 3 de l'article 40 de la Llei 1/2015:  
  
Anualitat Aportació Generalitat  
2019 0,00  
8674 621.800,00  
8578 168.495,00  
0279 616.676,00  
9615 926.398,00  
2024 2.737.500,00  
2025 2.737.500,00  
2026 2.737.500,00  
2027 2.737.500,00  
2028 90.000,00  
6133 951.966,00  
TOTAL 09.277.699,00  
  
  
Tercer  
Si en aplicació del que es preveu en l'apartat sisé del conveni modificat per l'addenda, s'acordara instrumentar les aportacions previstes en aquest amb una altra fórmula diferent dels préstecs participatius, i això suposa un canvi en la imputació comptable d'aquestes, s'autoritza que la persona titular de la conselleria amb competències en matèria d'hisenda, a proposta de la conselleria amb competències en matèria de transports, procedisca a modificar l'aplicació pressupostària d'imputació d'aquests compromisos i a la seua regularització comptable.  
  
  
València, 26 d'abril de 2019  
  
La consellera secretària,  
MÓNICA OLTRA JARQUE